**Ministru kabineta noteikumu projekta „Grozījums Ministru kabineta 2011.gada 2.augusta noteikumos Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas | Saskaņā ar Ministru kabineta 2011.gada 2.augusta noteikumu Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.613) 3.punktu aizdevumu izsniedzējs ir sabiedrība ar ierobežotu atbildību „Latvijas Garantiju aģentūra” (turpmāk – LGA).  2011.gada 21.novembrī tika noslēgts līgums starp Ekonomikas ministriju (turpmāk – EM) un LGA par projekta īstenošanu Nr.LĪG-2011/16 ar līguma grozījumiem 2012.gada 12.janvārī.  Saskaņā ar MK noteikumu Nr.613 5.punktu kopējais aizdevuma apmērs ir 17 738 557 lati.  2013.gada 15.maija Eiropas Savienības struktūrfondu un Kohēzijas fonda uzraudzības komitejas (turpmāk – Uzraudzības komiteja) sēdes darba kārtībā tika skatīts jautājums par Eiropas Komisijas Reģionālās politikas ģenerāldirektorāta Eiropas Reģionālās attīstības fonda līdzfinansēto finanšu vadības instrumentu aktivitāšu ietvaros piemērotajām finanšu korekcijām un Ekonomikas ministrijas piedāvātajiem grozījumiem 2.2. prioritātes „Finanšu pieejamība” (turpmāk – 2.2.prioritāte) ietvaros, kas paredz publiskā finansējuma samazinājumu 25 239 694 euro (17 738 557 latu) apmērā 2.2. prioritātes ietvaros un tā pārdali uz 2.1.prioritātes „Zinātne un Inovācijas” 2.1.2.4. aktivitāti „Augstas pievienotās vērtības investīcijas”.  Laikā uz 2013.gada 30.aprīli 2.2.1.4.2.aktivitātes „Mezanīna aizdevumi investīcijām komersantu konkurētspējas uzlabošanai” (turpmāk – 2.2.1.4.2.aktivitāte) ietvaros uzņemto saistītu apmērs sastādīja 1 138 620 latu, kas ir 6 % no pieejamā publiskā finansējuma. Noslēgto līgumu skaits 2.2.1.4.2.aktivitātes ietvaros ir 3. Ņemot vērā minēto, kā arī LGA sniegto informāciju, ka 2.2.1.4.2.aktivitātes īstenošanai pieejamais finansējums netiks apgūts pilnā apmērā 2007.-2013.gada plānošanas perioda ietvaros, ir nepieciešams veikt visas darbības, kas saistītas ar 2.2.1.4.2.aktivitātes īstenošanai pieejamā finansējuma samazinājumu, lai nodrošinātu finansējuma apguvi pilnā apmērā. Ņemot vērā minēto, EM ierosināja samazināt 2.2.1.4.2.aktivitātes ietvaros pieejamo valsts budžeta finansējumu par 6 575 423 euro (4 621 233 latiem), kas tika apstiprināts 2013.gada 15.maija Uzraudzības komitejas sēdē.  Līdz ar to EM ir izstrādājusi grozījumus MK noteikumos Nr.613, paredzot samazināt atbalsta apmēru. Saskaņā ar Uzraudzības komitejā nolemto 2.2.1.4.2.aktivitātes ietvaros pieejamais publiskais finansējums sastādīs 13 117 324 latu, tajā skaitā Eiropas Reģionālās attīstības fonda finansējums – 10 671 891 latu un valsts budžeta finansējums – 2 445 433 latu.  Ņemot vērā, ka 2.2.1.4.2.aktivitātes ietvaros pieejamais publiskais finansējums ir noteikts arī Ministru kabineta 2011.gada 2.augusta noteikumos Nr.614 „Noteikumi par darbības programmas „Uzņēmējdarbība un inovācijas” papildinājuma 2.2.1.4.2.apakšaktivitāti „Mezanīna aizdevumi investīcijām komersantu konkurētspējas uzlabošanai”” (turpmāk – MK noteikumi Nr.614), vienlaicīgi ar šo noteikumu projektu tiek virzīti arī grozījumi MK noteikumos Nr.614, norādot samazinātā atbalsta apmēru. Savukārt, lai veiktu grozījumus MK noteikumos Nr.613 un MK noteikumos Nr.614, vienlaicīgi tiek virzīti grozījumi darbības programmas „Uzņēmējdarbība un inovācija” papildinājumā.  Ņemot vērā, ka MK noteikumu Nr.613 un MK noteikumu Nr.614 ietvaros plānots samazināt 2.2.1.4.2.aktivitātes īstenošanai pieejamo atbalsta apmēru, būs jāveic grozījumi līgumā ar LGA par projekta īstenošanu. LGA ir informēta par atbalsta apmēra samazināšanu un piekrīt līguma grozījumiem, jo pretējā gadījumā nespēs apgūt šobrīd 2.2.1.4.2.aktivitātes īstenošanai paredzēto finansējumu pilnā apmērā 2007.-2013.gada plānošanas perioda ietvaros. |
| 3. | Saistītie politikas ietekmes novērtējumi un pētījumi | Projekts šo jomu neskar. |

|  |  |  |
| --- | --- | --- |
| 4. | Tiesiskā regulējuma mērķis un būtība | EM ir izstrādājusi grozījumu MK noteikumos Nr.613, samazinot atbalsta apmēru. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | LGA |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 2.2.1.4.2.aktivitātes ietvaros tiek samazināts valsts budžeta finansējums saskaņā ar 2013.gada 15.maija Uzraudzības komitejā nolemto. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus tiek virzīti grozījumi darbības programmas „Uzņēmējdarbības un inovācijas” papildinājumā, kā arī grozījumi MK noteikumos Nr.614.  Tiks veikti grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”. |
| 2. | Cita informācija | Nepieciešams veikt grozījumus līgumā ar LGA par projekta īstenošanu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Ekonomikas ministra pienākumu izpildītājs –

Izglītības un zinātnes ministrs V.Dombrovskis

Vīza: Valsts sekretārs J.Pūce

16.07.2013 16:09

831

Agita Nicmane

67013203, [Agita.Nicmane@em.gov.lv](mailto:Agita.Nicmane@em.gov.lv)